10/07/2014 | Administración LocalMunicipal
Bergondo
Secretaría
Vehículo abandonado

ANUNCIO De conformidade co disposto no artigo 59.5 da Lei 30/1992, do 26 de novembro, do réxime xurídico das administracións pública se do procedemento administrativo común, notifícase a seguinte resolución da Alcaldía, xa que intentada a notificación no derradeiro domicilio coñecido non se puido practicar. Resolución da Alcaldía núm.590/2014, do 16 de xuño, que transcrita literalmente di: “Logo de ver informe-denuncia remitido pola Unidade de Policía Adscrita á C. A. de Galicia de data 29 de abril de 2014 rexistrado de entrada co núm. RXE 2946 de data 8 de maio de 2014; no que se da traslado da existencia dun vehículo automóbil abandonado na vía pública, no Polígono de Bergondo, rúa Parroquia de Ouces, fronte á nave G-01/04, marca Nissan, modelo Almera, con pracas de matrícula C9360BZ, propiedade de Evenecer Brid Álvarez, con DNI XXXXXXXXX, con enderezo na rúa da Braña, núm.3-4.º E de Sada, 15160 A Coruña. Logo de ver que con data de 15 de maio de 2014, por esta Alcaldía ditouse resolución n.º 461/2014 pola que se acordaba a incoación de expediente n.º 8/2014 para declarar RSU (residuo sólido urbano) e proceder á súa retirada e eliminación por xestor autorizado do citado residuo concedéndose ao seu titular un prazo de 15 días hábiles para que procedera á súa retirada e/ou formular as alegacións que estimase oportunas. Realizada a notificación en data 21 de maio de 2014, tal como reflicte o acuse de recibo que obra no expediente, e transcorrido o prazo sen que se tivera constancia da presentación de alegación algunha, con data de 10 de xuño de 2014, solicitouse novo informe da Policía Local que foi emitido con data de 12 de xuño de 2014, onde se fai constar que o vehículo segue no mesmo lugar. Tendo en conta todo o anterior e de conformidade coa competencia que me atribúe o artigo 21.1. s) da Lei 7/1985, do 2 de abril, reguladora de bases de réxime local, pola presente RESOLVO: Primeiro. –Declarar como RSU (residuos sólido urbano) o vehículo automóbil abandonado na vía pública, no polígono de Bergondo, rúa Parroquia de Ouces, fronte á nave G-01/04, marca Nissan, modelo Almera, con pracas de matrícula C9360BZ, propiedade de Evenecer Brid Álvarez, con DNI: XXXXXXXXX, con enderezo na rúa da Braña, núm.3-4.º E de Sada, 15160 A Coruña, de conformidade co disposto no artigo 4.2 da Lei 10/2008, do 3 de novembro, de residuos de Galicia e tendo en conta que conforme establece o artigo 3. b) da Lei 22/2011, do 28 de xullo, de residuos e solos contaminados, os vehículo abandonados teñen a consideración de residuo doméstico. Segundo. –Entregar o vehículo para o seu tratamento ao centro autorizado de tratamento de vehículos denominado “Slavcho Stoleriu Ledo”, sito en Cortiñán, Bergondo, e con código RTP – G – 24 - 2003, para a súa destrución e descontaminación, instando ao citado centro para que se proceda de acordo co artigo 5 do Real decreto 1383/2002, do 20 de decembro, sobre xestión de vehículos ao final da súa vida útil, e o artigo segundo da Orde INT/624/2008, do 26 de febreiro, polo que se regula a baixa electrónica dos vehículos descontaminados ao final da súa Vida; para que emita: – Certificado de destrución, que terá que axustarse perfectamente ó modelo e contido establecidos no Anexo da Orde INT/624/2008, do 26 de febreiro. – Trámite de baixa electrónica definitiva do vehículo no Rexistro de Vehículos da Dirección Xeral de Tráfico, que deberá realizarse seguindo o procedemento establecido no artigo segundo da Orde INT/624/2008, de 26 de febreiro. A data de anotación da baixa definitiva terá que coincidir coa data de expedición do certificado de destrución. Terceiro. –Notificar ao titular que o vehículo foi declarado residuo doméstico e que se procede ao seu traslado ao centro autorizado de tratamento de vehículos sito en Cortiñán, Bergondo, para o seu tratamento como tal. Bergondo 16 de xuño de 2014.” O que se publica para os efectos oportunos. Bergondo, 2 de xullo de 2014 A alcaldesa Alejandra Pérez Máquez